Mavzu Elektr jihozlaridan foydalanishni tashkillashtirish, elektr jihozlaridan foydalanishda qo’yiladigan talab va elektr jihozlardan foydalanishni tashkil etish

|
Mavzu Elektr jihozlaridan foydalanishni tashkillashtirish, elektr jihozlaridan foydalanishda qo’yiladigan talab va elektr jihozlardan foydalanishni tashkil etish
|
bet | 53/85 | Sana | 08.02.2024 | Hajmi | 6,42 Mb. | | #153069 |
Bog'liq 1 Mavzu Relel h moya xaq da umum y tushuncha Reja52 Mavzu Elektr jihozlaridan foydalanishni tashkillashtirish, elektr jihozlaridan foydalanishda qo’yiladigan talab va elektr jihozlardan foydalanishni tashkil etish
Reja;
1 Elektr jihozlarni ta’mirlash
2 Elektr jihozlarni ta’mirlashning tarmoq grafigini tuzish
Elektr jihozlarni ta’mirlash rejalarini tuzish ta’mirlashlararo oralig‘i, ta’mirlash sikllari va ularning tarkiblari asosida amalga oshiriladi. Elektr jihozlarni ta’mirlashlararo oralig‘i deb, navbatdagi ikki ta’mirlash ishlari orasidagi davr, masalan, elektr jihozlarning yonma-yon joriy ta’mirlashlar yoki joriy ta’mirlash bilan o‘rtacha ta’mirlashlar orasidagi davrlar tushuniladi.
Ta’mirlash sikli — elektr jihozning ikki kapital ta’mirlashlar oralig‘idagi yoki elektr jihozning ishga tushirish vaqti bilan birinchi kapital ta’mirlashgacha bo‘lgan ishlash davri. Ta’mirlash sikli oralig‘ida bajariladigan joriy va o‘rtacha ta’mirlash ishlarining yig‘indisi ta’mirlash siklining tarkibi deb ataladi. Ta’mirlashlararo va ta’mirlash sikllari orasi davrlarini aniqlash uchun, elektr jihozning berilgan rejimlarda normal ishlash qobiliyatining hisoblangan yoki haqiqiy ishlash vaqtlari xizmat qiladi. Bu davrlarni belgilovchi omillaridan biri, bu elektr jihozlarning tez yemiriladigan qism va detallarining ishlash muddatlaridir.
Korxonalarning elektr jihozlarini ta’mirlash rejasi, odatda bir yilga tuziladi hamda chorak va oylarga bo‘lib chiqiladi. Bunday ta’mirlash rejasi joriy ta’mirlash rejasi deb ataladi. Elektr jihozlarni ta’mirlashning joriy rejalashtirish usuli bilan bir qatorda, tarmoqli grafiklar asosidagi tezkor ta’mirlash rejalari ham qo‘llaniladi. Ta’mirlashning tarmoqli grafigi umumiy yoki cheklangan bo‘lishi mumkin. Ta’mirlashning umumiy tarmoqli grafigi ma’lum elektr jihozlar majmuasini ta’mirlashni, masalan, alohida elektr qurilmani, nimstansiya (ïîäñòàíöèÿ) yoki sex elektr jihozlarini ta’mirlashni qamrab oladi. 9 Ta’mirlashning cheklangan grafigi alohida katta quvvatli elektr jihozlarni ta’mirlashni, masalan, katta quvvatli elektr motor yoki kuch transformatorini ta’mirlashni o‘z ichiga oladi. Ta’mirlash tarmoq grafigini qanday tuzish kerakligi 1.1-rasmda misol tariqasida keltirilgan.
Tarmoq grafigi bajariluvchi ishlarni bildiruvchi masshtabsiz yo‘nalgan kesmalardan, faoliyatlarni bildiruvchi aylanalardan iborat bo‘ladi. Bajariladigan ish ma’lum ta’mirlash (yoki ta’mirlash ishlari majmuasi) ishlarini anglatib, bu ishlarni bajarish uchun sarf bo‘ladigan vaqt va materiallarni, turli asboblar yoki moslamalarning ishlatilishini bildiradi. Faoliyat ta’mirlash texnologiyasida ko‘zda tutilgan va bir yoki bir necha ishlarni boshlash uchun zarur bo‘lgan, bir yoki bir necha ishlarning oraliq yoki oxirgi natijalarini bildiradi. Shunday qilib, tarmoq grafigi ta’mirlash jarayonida bajariladigan ishlar va tarkibiy qismlarning sxematik tasviri bo‘lib, ularning o‘zaro bog‘langanligini hamda ta’mirlash texnologiyasidagi ketma-ketlikning bajarilishini anglatadi.
Elektr jihozlarni ta’mirlashning tarmoq grafigini tuzishdan oldin rejalashtirilgan elektr ta’mirlash ishlari bajarilishining texnologik ketma-ketligini va ular orasidagi o‘zaro bog‘langanlikni aniqlab olinadi. Tarmoq grafiklarini tuzishda, bajariladigan ishni bildiruvchi yo‘naltirilgan kesmalar chapdan o‘ngga qarab yo‘nalgan bo‘lishi, ish chiqib kelayotgan faoliyatning tartib raqami yo‘nalgan kesma kirib borayotgan faoliyat tartib raqamidan kichik bo‘lishi kerak. Bir grafikda faoliyatlarning qo‘llanilgan tartib raqamlaridan ikki marta foydalanish taqiqlanadi, hamma faoliyatlarning, yakunlovchi faoliyatdan tashqari, yakunlanmaganligini
anglatuvchi yo‘nalgan kesma ko‘rinishdagi davomi bo‘lishi kerak. Tarmoq grafigi modelidagi 1 faoliyat A—10, B—3 va D—11 ishlarning boshlanishi, 2, 3 va 6 faoliyatlar esa ana shu ishlarning natijalaridir. O‘z navbatida 2, 3 va 6 faoliyatlar oldingi ishlar — A—10, B—3 va D—11 larning natijalari va E—4, G—9, F-12 va b. ishlarning boshlanishi bo‘ladi. Tarmoq grafiklarini tuzishda kirish va chiqish ishlarini farqlash kerak bo‘ladi. Qaralayotgan grafikda 2 faoliyat uchun B—3 ish kirish bo‘lsa, G—9 va F—12 ishlab chiqish ishlari bo‘ladi.
Tarmoq grafiklarida harfli belgidan so‘ng yozilgan raqam ikki faoliyat orasidagi alohida ishlarning kutilishi yoki bajarilishi vaqtlarini (oylarda, haftalarda, kunlarda yoki soatlarda) bildiradi. Ta’mirlashning tarmoq grafiklarida korxonaning alohida elektr qurilmasi yoki sex elektr jihozlarini, alohida katta quvvatli elektr mashinalarni kompleks ta’mirlash muddatiga ta’sir etuvchi va muhim ahamiyatga ega bo‘lgan asosiy ta’mirlash ishlarining turlari aniq ko‘rsatilgan bo‘ladi. Bu muddat eng ko‘p davom etadigan ta’mirlash ishlarining boshlanishi va tugashi ketma-ketligi bilan aniqlanadi. Ta’mirlash ishlarining ketma-ket bajarilishi tarmoqli grafikning asosiy elementi bo‘lib, kritik yo‘l aniqlanadi va bu yo‘l tarmoq grafigida yo‘nalgan qalin kesma bilan belgilanadi.
Kritik yo‘lda joylashgan ta’mirlash ishlari vaqtining qisqarishi yoki uzayishi ta’mirlash ishlarining umumiy davom etish vaqtini anglatadi. Masalan, kuch transformatorini alohida bo‘laklarga ajratish faoliyat 1 bo‘lsa, faoliyat 13 — ta’mirdan so‘ng uni sinashni bildiradi. Joriy va tezkor ta’mirlash ishlarini tarmoq grafiklari yordamida amalga oshirish ta’mirlovchi xodimlarning imkoniyatlaridan to‘liq foydalanishga va ularning mehnat unumdorligini oshirishga imkon beradi. Korxonalarning elektr jihozlarini o‘z vaqtida va muvaffaqiyatli ta’mirdan chiqarishda joriy va tezkor ta’mirlashni rejalashtirish ishlarini eng ilg‘or usul bo‘lgan tezkor ta’mirlash bilan birga amalga oshirish yuqori samara beradi.
Zamonaviy sanoat korxonalarida barcha texnologik jarayonlar chuqur elektrlashtirilgan bo‘lib, elektr jihozlarning nosozligi sababli ish maromining ozgina buzilishi ham katta iqtisodiy zararlarga olib kelishi mumkin. Elektr motor yoki kuch transformatori ishdan chiqqanda, odatda, zaxirasidagi bilan almashtiriladi. Biroq, ko‘pincha zaxiradiga elektr jihozning texnik ko‘rsatkichlari yoki konstruktiv o‘lchamlari almashtirilishi kerak bo‘lgan elektr jihozniki bilan bekami-ko‘st va to‘liq mos kelmasligi mumkin. Bunday hollarda tezkor ta’mirlash usuli, ya’ni shikastlangan elektr jihozni zaxiradagisi bilan almashtirilmasdan, minimal vaqt ichida ta’mirlanadi.
|
|
Bosh sahifa
Aloqalar
Bosh sahifa
Mavzu Elektr jihozlaridan foydalanishni tashkillashtirish, elektr jihozlaridan foydalanishda qo’yiladigan talab va elektr jihozlardan foydalanishni tashkil etish
|